Curs BNR 29 martie 2024. Leul românesc pierde mai mult de 2 bani în raport cu francul elveţian
Reprezentanţii Băncii Naţionale a României au dat publicităţii cursul valutar pentru vineri, 29 martie 2024, iar cifrele afişate arată că leul românesc a pierdut încă doi bani în raport cu francul elveţian.
- "M-a înșelat. Mi-a luat casa!" Administratora unui bloc din Capitală, ucisă de un vecin. DETALII la Observator 17:00, ÎN DIRECT la Antena 1
- Imagini de la locul prăbuşirii dronei, în Insula Mare a Brăilei. Craterul format are un diametru de 4 m
- Leul românesc continuă să piardă teren în raport cu francul elveţian.
Practic, francul elveţian a început, încă de joi, 28 martie 2024, să recupereze din terenul pierdut în ultimele luni, în raport cu leul românesc. Practic, în ultimele două zile, francul elveţian a câştigat patru bani şi jumătate în raport cu leul românesc, astfel că francul elveţian a ajuns să fie cotat la 5,1124 lei româneşti după ce miercuri, 27 martie 2024, francul elveţian era cotat la sub 5,07 lei româneşti.
Totuşi, vă reamintim că francul elveţian a început anul la peste 5,33 lei româneşti, ceea ce înseamnă că francul elveţian este departe de forma atinsă acum câteva luni.
Vineri, 29 martie 2024, leul românesc a câştigat teren în raport cu moneda unică euro, cotată la 4,9695 lei româneşti, în raport cu dolarul american, cotat la 4,6078 lei româneşti, şi în raport cu lira sterlină, cotată la 5.8126 lei româneşti.
Preţul pentru un gram de aur continuă să prindă aripi, fiind pentru prima dată în istorie când gramul de aur a fost cotat la mai mult de 330 de lei. Concret, preţul pentru un gram de aur a crescut cu aproape trei lei, faţă de ziua precedentă, astfel că gramul de aur a ajuns să fie cotat la 330,7911 lei.